CELEX: 32008R0977
Language: mt
Date: 2008-10-03 00:00:00
Title: Regolament tal-Kummissjoni (KE) Nru 977/2008 tat- 3 ta' Ottubru 2008 dwar il-klassifikazzjoni ta' ċerta merkanzija fit-TARIC

7.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 266/8
            
         REGOLAMENT TAL-KUMMISSJONI (KE) Nru 977/2008
   tat-3 ta' Ottubru 2008
   dwar il-klassifikazzjoni ta' ċerta merkanzija fit-TARIC
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Komuni Doganali (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tat-TARIC imsemmija fl-Artikolu 2 tar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-merkanzija msemmija fl-Anness għal dan ir-Regolament.
            
         
               (2)
            
            
               Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżidilha kwalunkwe subdiviżjoni addizzjonali u li hija stabbilita minn dispożizzjonijiet Komunitarji speċifiċi, bil-ħsieb tal-applikazzjoni ta' miżuri tariffarji u ta’ miżuri oħrajn li għandhom x'jaqsmu mal-kummerċ tal-merkanzija.
            
         
               (3)
            
            
               Skont dawk ir-regoli ġenerali, il-merkanzija msemmija fil-kolonna 1 tat-tabella fl-Anness għandha tiġi kklassifikata skont il-kodiċi TARIC indikati fil-kolonna 2, bis-saħħa tar-raġunijiet stabbiliti fil-kolonna 3 ta' dik it-tabella.
            
         
               (4)
            
            
               Huwa xieraq li jkun stiplulat li tagħrif dwar it-tariffi li jorbtu li ġie ppubblikat mill-awtoritajiet tad-dwana tal-Istati Membri fir-rigward tal-klassifikazzjoni tal-merkanzija fit-TARIC, iżda li mhuwiex skont dan ir-Regolament, jista', għal perjodu ta' tliet xhur, jibqa’ jiġi invokat mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna 1 tat-tabella li hemm fl-Anness għandhom jiġu kklassifikati fit-TARIC skont il-kodiċi TARIC indikati fil-kolonna 2 ta' dik it-tabella.
   Artikolu 2
   Tagħrif tariffarju li jorbot maħruġ mill-awtoritajiet doganali tal-Istati Membri, li mhuwiex skont dan ir-Regolament, jista' jkompli jiġi invokat għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 3 ta’ Ottubru 2008.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 07.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-oġġetti
               
               
                  Klassifika
                  (Kodiċi TARIC)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Film tal-poli(etilene tereftalat) (PET), ta’ ħxuna li ma taqbiżx 0,35 mm, b’wiċċ immetallizzat, mhux ikkunsinnat mill-Brażil jew l-Iżrael.
                           
                        
               
                  3920621994 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, in-Nota 10 tal-Kapitolu 39 tan-NM u l-kliem tal-kodiċi NM 3920 , 3920 62  u 3920 62 19  u l-kodiċi TARIC 3920621994 .
                  Il-metallizzazzjoni tal-wiċċ għandha tiġi kkunsidrata bħala trattament tal-wiċċ li ma jirrinforzax il-film. Għalhekk l-oġġetti għandhom jiġu kklassifikati fl-intestatura 3920  (ara n-Noti ta’ Spjegazzjoni tas-Sistema Armonizzata għall-intestatura 3920  – ir-raba’ paragrafu).
                  Il-film ma għandux il-karatteristiċi ta’ oġġetti kklassifikati taħt l-intestaturi 3920621100  sa 3920621988 .
                  Il-film għandu jiġi kklassifikat fl-intestatura 3920621994  għaliex il-kliem “film tal-poli(etilene tereftalat) (PET)” tas-subintestatura 3920621994  tkopri film tal-PET ta’ ħxuna li ma taqbiżx 0,35 mm li ma jistax jiġi kklassifikat taħt il-kodiċi TARIC 3920621100  sa 3920621988 .
               
            
                  
                              2.
                           
                           
                              Film tal-poli(etilene tereftalat) (PET), ta’ ħxuna li taqbeż 0,35 mm, b’wiċċ immetallizzat, mhux ikkunsinnat mill-Brażil jew l-Iżrael.
                           
                        
               
                  3920629094 
               
               
                  Il-klassifika hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, in-Nota 10 tal-Kapitolu 39 tan-NM u l-kliem tal-kodiċi NM 3920 , 3920 62  u 3920 62 90  u l-kodiċi TARIC 3920629094 .
                  Il-metallizzazzjoni tal-wiċċ għandha tiġi kkunsidrata bħala trattament tal-wiċċ li ma jirrinforzax il-film. Għalhekk l-oġġetti għandhom jiġu kklassifikati fl-intestatura 3920  (ara n-Noti ta’ Spjegazzjoni tas-Sistema Armonizzata għall-intestatura 3920  – ir-raba’ paragrafu).
                  Il-film ma għandux il-karatteristiċi ta’ oġġetti kklassifikati taħt l-intestaturi 3920629020  sa 3920629040 .
                  Il-film għandu jiġi kklassifikat fl-intestatura 3920629094  għaliex il-kliem “film tal-poli(etilene tereftalat) (PET)” tas-subintestaturi 3920629094  ikopru film tal-PET ta’ ħxuna li taqbeż 0,35 mm li ma jistax jiġi kklassifikat taħt il-kodiċi TARIC 3920629020  sa 3920629040 .